
Text rozhodnutia
Súd: Krajský súd Banská Bystrica Spisová značka: 24S/87/2015 Identifikačné číslo súdneho spisu: 6015200660 Dátum vydania rozhodnutia: 20. 12. 2016 Meno a priezvisko sudcu, VSÚ: JUDr. Alena Antalová ECLI: ECLI:SK:KSBB:2016:6015200660.3 Uznesenie Krajský súd v Banskej Bystrici v právnej veci žalobcov: 1/ G.. Y. Q. V.., nar. XX. N. XXXX, zomr. XX.XX.XXXX, naposledy bytom W. X, XXX XX R., právny nástupca B.. C. Q., nar. X. K. XXXX (žalobca v rade 2/), 2/ B.. C. Q., nar. X. K. XXXX, trvale bytom W. 7, XXX XX R. a 3/ G.. G. Q., nar. XX. C. XXXX, trvale bytom C. X, XXX XX R., zast. JUDr. Ivanom Belákom, advokátom so sídlom AK Ružová dolina 7, 821 08 Bratislava, korešpondenčná adresa: Záhradnícka 64, P.O.BOX 16, 820 05 Bratislava, proti žalovanému: Okresný úrad Banská Bystrica, odbor výstavby a bytovej politiky, Nám. Ľ. Štúra 1, 974 05 Banská Bystrica, za účasti: 1/ B.. B. E., bytom H. N. XX, XXX XX R. R., 2/ B.. D. E., H. N..XX, XXX XX R. R., 3/ Obec Špania Dolina, 974 01 Banská Bystrica, 4/ Lesy Slovenskej republiky, odštepný závod Slovenská Ľupča, Lichardova 52, Slovenská Ľupča, 5/ Slovenský pozemkový fond - RO Banská Bystrica, Skuteckého 21, 974 61 Banská Bystrica o preskúmanie zákonnosti rozhodnutia a postupu žalovaného č. OU-BB-OVBP2-2015/004179-KB zo dňa 2. marca 2015, takto r o z h o d o l : Konanie z a s t a v u j e. Žiaden z účastníkov nemá právo na náhradu trov konania. Žalobcom vracia súdny poplatok vo výške 63,30 Eur prostredníctvom Slovenskej pošty, a.s., CVFT, OSA, so sídlom: Thurzova 1, 042 21 Košice, v lehote 30 dní od právoplatnosti tohto rozhodnutia. o d ô v o d n e n i e : 1. Krajskému súdu v Banskej Bystrici bola dňa 18. mája 2015 doručená žaloba, ktorou sa žalobcovia 1/ - 3/ domáhali preskúmania zákonnosti rozhodnutia a postupu žalovaného - Okresného úradu Banská Bystrica, odbor výstavby a bytovej politiky č. OU-BB-OVBP2-2015/004179-KB zo dňa 02. marca 2015 (ďalej len „napadnuté rozhodnutie“). Napadnutým rozhodnutím žalovaný zamietol odvolanie B.. C. Q. a potvrdil rozhodnutie stavebného úradu Obce Špania Dolina vydané pod č.k. OcÚ-161/2012-2 pokr./ rozh. zo dňa 30. septembra 2014, ktorým bola dodatočne povolená stavba „A. N. H. N.“ D. E. - B.. B. E. a B.. D. E.. 2. Dňom 01. júla 2016 nadobudol účinnosť zákon č. 162/2015 Z. z. Správny súdny poriadok (ďalej len „SSP“). Podľa § 491 ods. 1, 2 SSP (1) Ak nie je ďalej ustanovené inak, platí tento zákon aj na konania začaté podľa piatej časti Občianskeho súdneho poriadku predo dňom nadobudnutia jeho účinnosti. (2) Právne účinky úkonov, ktoré v konaní nastali predo dňom nadobudnutia účinnosti tohto zákona, zostávajú zachované. Ak sa tento zákon použije na konania začaté predo dňom nadobudnutia účinnosti tohto zákona, nemožno uplatňovať ustanovenia tohto zákona, ak by boli v neprospech žalobcu, ak je ním fyzická osoba alebo právnická osoba. 3. Dňa 14. decembra 2016 bolo tunajšiemu súdu doručené podanie žalobcov označené ako „Uznesenie o zamietnutí návrhu na zmenu žalobcov - vyjadrenie žalobcov k výzve súdu zo dňa 03.11.2016“ zo dňa 09. decembra 2016. Uvedeným podaním žalobcovia reagovali na uznesenie Krajského súdu v Banskej Bystrici č.k. 24S/87/2015 - 98 zo dňa 03. novembra 2016 a výzvu tunajšieho súdu zo dňa 03. novembra 2016, ktoré im boli doručené dňa 02. decembra 2016. Uviedli, že nakoľko z dôvodu preukázaného prevodu vlastníckych práv k dotknutým nehnuteľnostiam už nie sú nositeľmi práv a právom chránených záujmov, ktorých ochrany sa domáhali na správnom súde a noví vlastníci nehnuteľností so vstupom do konania výslovne nesúhlasili, netrvajú na pokračovaní v konaní. Správnemu súdu zároveň oznámili, že žalobkyňa v 1. rade - G.. Y. Q. V.. dňa XX. C. XXXX zomrela. Správny súd lustráciou z Registra obyvateľov zistil, že jediným synom žalobkyne v rade 1/ je žalobca v rade 2/, B.. C. Q.. Podľa oznámenia JUDr. Ondreja Ďuriača, notára, prejednávajúceho dedičstvo po žalobkyni v rade 1/, ako dedič zo zákona v I. dedičskej skupine prichádza do úvahy syn poručiteľky, B.. C. Q.. B.. C. Q. ako žalobca v rade 2/ prostredníctvom právneho zástupcu uviedol, že na pokračovaní v konaní netrvá. 4. Podľa § 6 ods. 1 SSP správne súdy v správnom súdnictve preskúmavajú na základe žalôb zákonnosť rozhodnutí orgánov verejnej správy, opatrení orgánov verejnej správy a iných zásahov orgánov verejnej správy, poskytujú ochranu pred nečinnosťou orgánov verejnej správy a rozhodujú v ďalších veciach ustanovených týmto zákonom. 5. Podľa § 6 ods. 2 písm. a) SSP správne súdy rozhodujú v konaniach o správnych žalobách. 6. Podľa § 63 SSP žalobca môže do vydania rozhodnutia správneho súdu vziať žalobu späť, a to sčasti alebo celkom. Ak je žaloba vzatá späť celkom, správny súd konanie zastaví. Ak je žaloba vzatá späť sčasti, správny súd konanie v tejto časti zastaví. O čiastočnom späťvzatí žaloby rozhodne správny súd v rozhodnutí vo veci samej. 7. Podľa § 99 písm. a) SSP správny súd konanie uznesením zastaví, ak žalobca vzal žalobu späť skôr, ako správny súd vo veci rozhodol. 8. Podľa § 170 písm. b) SSP žiaden z účastníkov konania nemá právo na náhradu trov konania, ak konanie bolo zastavené. 9. Podľa § 175 ods. 1 SSP o nároku na náhradu trov konania rozhodne aj bez návrhu správny súd v rozhodnutí, ktorým sa konanie končí. 10. Žalobcovia prostredníctvom právneho zástupcu v písomnom podaní zo dňa 09. decembra 2016 uviedli, že na pokračovaní v konaní netrvajú. Uvedené podanie súd podľa jeho obsahu posúdil ako späťvzatie žaloby podľa § 63 prvá veta SSP. 11. Nakoľko žalobcovia vzali späť žalobu pred rozhodnutím veci, správny súd s poukazom na § 99 písm. a) SSP v spojení s § 63 SSP konanie zastavil. 12. O trovách konania správny súd rozhodol v zmysle § 170 písm. b) SSP v spojení s § 175 ods. 1 SSP tak, že žiaden z účastníkov nemá právo na náhradu trov konania. 13. Podľa § 11 ods. 3 zákona č. 71/1992 Zb. o súdnych poplatkoch a poplatku za výpis z registra trestov (ďalej aj len ako „Zákon o súdnych poplatkoch“) poplatok splatný podaním žaloby, návrhu na začatie konania, odvolania, žaloby na obnovu konania alebo dovolania sa vráti, ak sa konanie zastavilo, ak sa žaloba, návrh na začatie konania, odvolanie, žaloba na obnovu konania alebo dovolanie odmietlo alebo vzalo späť pred prvým pojednávaním bez ohľadu na to, či bol vydaný platobný rozkaz; to neplatí, ak bolo dovolanie odmietnuté z dôvodu, že smeruje proti rozhodnutiu, proti ktorému nie je dovolanie prípustné. Ak sa návrh na začatie konania o rozvod manželstva vzal späť po prvom pojednávaní na príslušnej inštancii súdov, vráti sa polovica všetkých zaplatených poplatkov. V konaní pred správnym súdom sa poplatok vráti, ak sa konanie zastavilo, ak sa správna žaloba, kasačná sťažnosť alebo žaloba na obnovu konania odmietla alebo vzala späť pred prejednaním veci. 14. Podľa § 11 ods. 4 Zákona o súdnych poplatkoch okrem poplatku v konaní o rozvod manželstva a poplatku, ktorý sa vracia podľa odseku 1, sa poplatok alebo jeho časť (preplatok) vracia krátený o 1%, najmenej však 6,70 eura. Ak sa návrh vzal späť pred zaplatením poplatku, poplatok sa nevyrubuje. 15. Podľa § 11 ods. 6 Zákona o súdnych poplatkoch orgány uvedené v § 3, ktoré a) nie sú zapojené do centrálneho systému evidencie poplatkov, zašlú bez zbytočného odkladu odpis právoplatného rozhodnutia o vrátení poplatku alebo preplatku daňovému úradu príslušnému podľa trvalého pobytu alebo sídla poplatníka, ktorý poplatok alebo preplatok vráti najneskôr do 30 dní odo dňa doručenia odpisu právoplatného rozhodnutia o vrátení poplatku alebo preplatku; ak orgán štátnej správy súdov alebo orgán prokuratúry nevydal rozhodnutie, zašle písomné upovedomenie o spôsobe vybavenia sťažnosti podľa osobitného zákona7) a daňový úrad vráti poplatok najneskôr do 30 dní odo dňa doručenia písomného upovedomenia, b) sú zapojené do centrálneho systému evidencie poplatkov, zašlú bez zbytočného odkladu odpis právoplatného rozhodnutia o vrátení poplatku alebo preplatku prevádzkovateľovi systému, ktorý poplatok alebo preplatok vráti najneskôr do 30 dní odo dňa doručenia odpisu právoplatného rozhodnutia o vrátení poplatku alebo preplatku; ak orgán štátnej správy súdov alebo orgán prokuratúry nevydal rozhodnutie, zašle písomné upovedomenie o spôsobe vybavenia sťažnosti podľa osobitného zákona7) a prevádzkovateľ systému vráti poplatok najneskôr do 30 dní odo dňa doručenia písomného upovedomenia. 16. Podľa § 11 ods. 10 Zákona o súdnych poplatkoch v rozhodnutí o vrátení poplatku alebo preplatku sa uvedie aj označenie poplatníka a v akej výške má byť poplatok alebo preplatok vrátený. Ak je súdu známe, v tomto rozhodnutí sa uvedie aj číslo účtu, na ktorý má byť poplatok alebo preplatok vrátený. 17. Keďže správny súd konanie zastavil z dôvodu, že žalobcovia vzali späť žalobu, podľa § 11 ods. 3 Zákona o súdnych poplatkoch zároveň rozhodol o vrátení súdneho poplatku za žalobu zaplateného žalobcami vo výške 70,- Eur, kráteného podľa § 11 ods. 4 Zákona o súdnych poplatkoch o 6,70 Eur, t.j. vo výške 63,30 Eur. Suma 63,30 Eur bude žalobcom vrátená podľa § 11 ods. 6 Zákona o súdnych poplatkoch, prostredníctvom Slovenskej pošty, a.s., CVFT, OSA, so sídlom: Thurzova 1, 042 21 Košice. 18. Toto rozhodnutie prijal senát krajského súdu pomerom hlasov 3:0 (§ 139 ods. 4 v spojení s § 147 ods. 2 SSP). Toto rozhodnutie prijal senát krajského súdu pomerom hlasov 3:0 (§ 139 ods. 4 v spojení s § 147 ods. 2 SSP).

